تورکیه جمهور باشقانی رجب طیب اردوغان، خاریجی یاتیریمجینی تورکیه‌یه سرمایه قویماغا چاغیریب.
اردوغان، آمریکا‌داکی رسمی سفری‌نین سون گونونده نیویورکدا تورکیه-آمریکا ایش شوراسی‌نین توپلانتی‌سیندا دانیشدی.
تورک- آمریکا موناسیبت‌لرینی هم سیاسی، هم ده ایقتیصادی باخیم‌دان دگرلن‌دیرن اردوغان، تیجارت ساواش‌لاری‌نین قالیب گلن اولمایاجاغینی وورغولاییب.
اردوغان،
"تک طرف‌لی آلینان هر بیر قرار، موقابی‌لی ایله قارشی‌لیق گؤرور. آمریکا ایله اولان سیاسی و تیجارت علاقه‌لریمیزین گله'جگینه اومیدله باخیریق. بو گونه قدر بیر چوخ تهلوکه‌لی وضعیتی کئچن ایستراتژی طرفداشلیغیمیز، بو فیرتینالی دؤورون ده ا‌وسته'سین‌دن گله‌جک‌دیر" شکلینده دانیشدی.
ایقتیصاددا بعضی آددیم‌لارین آتیلاجاغینی و ایستانبولون بین الخالق مالی مرکزی حالینا گتیریلمه‌سی ایشلری سورعتلنه'جگینی بیل‌دیرن اردوغان، خاریجی یاتیریمچینی اؤلکه‌سینه سرمایه قویماغا چاغیریب.
اردوغان،
"تورکیه‌دکی یاتیرم ایمکانلاریندان‌ ایستیفاده ائتمک ایسته‌ین هر کسه قاپی‌لاریمیزی سونونا قدر آچمیشیق آچماغی داوام ائتدیرجگیک" ایفاده‌لرینی ایستیفاده ائتدی.
فتح الله'چی ترور تشکیلاتی فتو و بؤلوچو ترور تشکیلاتی پ.ک.ک ایله اونون سوریه داوامی پ.ی.د-ی.پ.گ ایله آمریکانین علاقه‌سینی ده دگرلن‌دیرن اردوغان، فتو چته باشی‌نین حاضیردا آمریکانین پنسیلوانیا ایالتینده یاشادیغینا دقتی چکدی.
اردوغان،
"(فتو) حاضیردا (آمریکادا)  27 ایالتینده فعالیت گؤستریر. 27 ایالتده مکتب‌لری وار. چارتر اسکول‌لار واسیطه'سیله آمریکانین بون‌لارا اؤددیگی پول تخمینن 850 میلیون دو‌لار جیواریندا ایدی و بو آدام محاکیمه اولونمور. سانکی قوروما آلتیندا. بیز ایستراتژیک طرفداش دئیی‌لیک؟ ایستراتژی طرفداش اولا‌راق بئله بیر ترورچو (فتو دسته'باشینی) نه اوچون قوروما آلتیندا ساخلاییرسینیز؟ " دئیه دانیشدی.
آمریکانین پ.ک.ک/پ.ی.د-ی.پ.گ-یه ائتدیگی یاردیم‌لاری دا خاطیرلا‌دان اردوغان،
سوریه'نین شمالینا تأسف کی، آمریکادان گئدن سیلاح، بومبا، مهمات نه قدر بیلیرسینیزمی؟ 18 مین‌دن چوخ تشکیل ائدیر. 3 (آمریکادان ترورچولارا) مینه یاخین یوک لوچاغی ایله سیلاح مهمات گؤندریلدی. بیر ده سوریه'ده 22 پایگاه وار. بس بون‌لار کیم اوچون، کیمه یوخ. بون‌لاری دئدیگیمیز زامان بیزه فرق‌لی رفتار ائدیرلر. اما دئمک مجبوریتیندییک. اگر دمه'سک، حاق‌سیزلیق قارشی‌سیندا سوسان دیل‌سیز شیطان‌دیر" دئدی.
